stanford-oval/wikipedia huggingface dataset:
Julius Rantaeskola
Ura > Maajoukkeura

Rantaeskola pelasi World U-17 Hockey Challengessa vuonna 2010. Yhteensä hän on pelannut kahdeksan poikien maaottelua.
Jutta Lehtinen

| Jutta Lehtinen> Henkilötiedot |
| --- | --- |
Syntynyt: 10. syyskuuta 1983 (ikä 41) Paimio
Näyttelijä
Merkittävät roolit:  Katri Sievinen (Salatut elämät)
Aiheesta muualla
IMDb 
Elonet
Jutta Lehtinen (s. 10. syyskuuta 1983 Paimio[lähde? ]) on suomalainen entinen näyttelijä ja nykyinen digitaalisen viestinnän yksityisyrittäjä.
Lehtinen on näytellyt sivuosaa vuonna 2002 valmistuneessa elokuvassa Menolippu Mombasaan. Keväällä 2003 hän liittyi Salatut elämät -televisiosarjan näyttelijäkaartiin Katri Sievisenä. Hän poistui sarjasta keväällä 2007, mutta on tehnyt vierailuja syksyinä 2008 ja 2009, keväällä 2012 sekä jälleen syksyllä 2014. Katri nähtiin myös kesällä 2019 julkaistussa spin-off sarjassa Pihlajasatu.
Jutta Lehtinen on opiskellut mediatutkimusta Turun yliopistossa. Sittemmin hän on työskennellyt digitaalisen viestinnän ja markkinoinnin saralla. Hän on perustanut SEO-akatemian, joka on erikoistunut hakukoneoptimointikoulutukseen.
Lehtinen on avoliitossa ja hänellä on vuonna 2015 syntynyt poika.
Filmografia

| Ilmestymisvuosi/ Ensiesiintyminen | Nimi | Tyyli | Rooli |
| --- | --- | --- | --- |
| 2001 | Salatut elämät | televisiosarja | Sari |
| 2002 | Menolippu Mombasaan | elokuva | vaalea tyttö Hietsussa |
| 2003–2007, 2008, 2009, 2012, 2014 | Salatut elämät | televisiosarja | Katri Sievinen |
| 2019 | Pihlajasatu | televisiosarja | Katri Sievinen |
Aiheesta muualla

Jutta Lehtinen Internet Movie Databasessa. (englanniksi)
Jutta Lehtinen Elonetissä.
Jutta Lehtisen kotisivut
Juwan Howard

| Juwan Howard |
| --- | --- |
 Howard vuonna 2011.
Henkilötiedot
Koko nimi:  Juwan Antonio Howard
Syntynyt: 7. helmikuuta 1973 (ikä 51) Chicago, Illinois, Yhdysvallat
Kansalaisuus:   Yhdysvallat
Koripalloilija
Pituus:  206 cm
Paino:  113 kg
Nyk. joukkue:   Miami Heat
Sarja:  NBA
NBA-varaus:  5. varaus 1994 Washington Bullets
Pelaajaura
Yliopistojoukkueet
1991–1994:  Michiganin yliopisto
Seurajoukkueet
1994–2001 2001–2002 2002–2003 2003–2004 2004–2007 2007–2008 2008 2008–2009 2009–2010 2010–:   Washington Bullets / Wizards  Dallas Mavericks  Denver Nuggets  Orlando Magic  Houston Rockets  Dallas Mavericks  Denver Nuggets  Charlotte Bobcats  Portland Trail Blazers  Miami Heat
Aiheesta muualla
www.juwanhoward.com
Juwan Antonio Howard (s. 7. helmikuuta 1973 Chicago, Illinois) on yhdysvaltalainen koripalloilija, joka on pelannut NBA:ssa vuodesta 1994 lähtien.
Howardin varasi NBA:han vuoden 1994 varaustilaisuudessa viidennellä vuorolla Washington Bullets, jota Howard edusti vuoteen 2001 saakka. Sen jälkeen hän on pelannut seitsemässä muussa NBA-joukkueessa. Yliopistotasolla hän pelasi vuosina 1991–1994 Michiganin yliopistossa.
Isona laitahyökkääjänä tai sentterinä pelaava Howard voitti Miami Heatissä NBA:n mestaruuden kaudella 2011–2012. Kaudella 1995–1996 hänet valittiin sarjan kolmostähdistöjoukkueeseen ja kauden tähdistöotteluun ja kaudella 1994–1995 tulokkaiden kakkostähdistöjoukkueeseen.
Jokerien SM-liigakausi 2005–2006

Jokerien SM-liigakausi 2005–2006 kertoo jääkiekkojoukkue Jokerien menestyksestä SM-liigakaudella 2005–2006. Jokerit oli saavuttanut edellisellä kaudella SM-hopeaa. Kausi 2005–2006 tunnetaan Jokerien historiassa ns. katastrofikautena, sillä joukkue sijoittui runkosarjassa sijalle 11 jääden pudotuspelien ulkopuolelle ensimmäisen kerran sitten  kauden 1990–1991.
Ensimmäinen takaisku tapahtui vain päivää ennen sarjan alkua, kun edelliskaudella joukkueessa loistanut yhdysvaltalaismaalivahti Tim Thomas siirtyi NHL:n Boston Bruinsiin. Tarjous tuli Thomasille itselleenkin yllätyksenä, eikä hän ollut enää muutamaan viikkoon miettinyt mahdollista NHL-paikkaa. Thomasilla oli kuitenkin sopimuksessaan pykälä, joka mahdollisti siirron näinkin myöhäisessä vaiheessa. Joukkueen omistaja Hjallis Harkimo otti tapahtuneen omaan piikkiinsä. Ensimmäinen ottelu oli torstaina 15. syyskuuta kotona HIFK:ta vastaan, ja maalissa pelasi A-junioreista edustusjoukkueeseen nostettu Joonas Hallikainen.
Joukkueen jättänyt Tim Thomas auttoi toimitusjohtaja Matti Virmasta uuden maalivahdin hankkimisessa. Virmasella oli kahdeksan maalivahdin lista, joista hän oli kiinnostunut. Thomas totesi yhdysvaltalaisen Karl Goehringin olevan listan selkeä ykkösnimi.
Urallaan 151 AHL-ottelua pelanneen Goehringin kanssa tehtiin 16. syyskuuta loppukauden mittainen sopimus ja hän myös peri Tim Thomasin pelinumeron 73. Virmasen kahdeksan nimen listaan olisi sisältynyt myös muun muassa latvialaisveteraani Artūrs Irbe.
Jokerien päävalmentajana aloitti useita vuosia seuran kakkosluotsina toiminut Waltteri Immonen. Heikon alkukauden seurauksena Immonen sekä apuvalmentajat Jouko Lukkarila ja Vesa Surenki erotettiin tehtävistään maanantaina 7. marraskuuta 2005. Uudeksi päävalmentajaksi nimettiin loppukauden ajaksi 64-vuotias ruotsalainen Curt Lindström. Lindström tunnetaan parhaiten Suomen jääkiekkomaajoukkueen päävalmentajana vuosilta 1993–1997. Uudeksi apuvalmentajaksi tuli yllättäen Jokerien toimitusjohtaja Matti Virmanen. Samana päivänä joukkueeseen hankittiin uudeksi maalivahdiksi Mikko Rämö kilpailemaan ykkösvahdin paikasta Karl Goehringin kanssa. Hän siirtyi Jokereihin venäläisestä Vitjaz Tšehov -seurasta.
Kokoonpano

| Maalivahdit> Numero | Maalivahdit>  | Maalivahdit> Pelaaja | Maalivahdit> Hanskakäsi | Maalivahdit> Sopimus | Maalivahdit> Syntymäpaikka |
| --- | --- | --- | --- | --- | --- |

| 0 |  | Joonas Hallikainen | V | 2007 | Helsinki, Suomi |
| 29 |  | Steve Passmore | V | 2006 | Thunder Bay, Ontario, Kanada |
| 34 |  | Niko Hovinen | V | 2008 | Helsinki, Suomi |
| 35 |  | Tom Askey | V | 2006 | Tonawanda, New York, Yhdysvallat |
| 73 |  | Karl Goehring | V | 2006 | Apple Valley, Minnesota, Yhdysvallat |
| Puolustajat> Numero | Puolustajat>  | Puolustajat> Pelaaja | Puolustajat> Kätisyys | Puolustajat> Sopimus | Puolustajat> Syntymäpaikka |
| --- | --- | --- | --- | --- | --- |

| 4 |  | Samuli Jalkanen | V | 2006 | Vantaa, Suomi |
| 7 |  | Mikko Kalteva | V | 2007 | Hyvinkää, Suomi |
| 12 |  | Markus Kankaanperä | V | 2007 | Skellefteå, Ruotsi |
| 14 |  | Ville Uusitalo | V | 2006 (2007) | Espoo, Suomi |
| 21 |  | Kevin Kantee | V | 2007 | Idaho Falls, Idaho, Yhdysvallat |
| 25 |  | Kari Martikainen | O | 2006 | Helsinki, Suomi |
| 26 |  | Jan Latvala | V | 2007 | Jyväskylä, Suomi |
| 40 |  | Sami Lepistö | V | 2006 | Espoo, Suomi |
| 77 |  | Martti Järventie | V | 2007 | Tampere, Suomi |
| Hyökkääjät> Numero | Hyökkääjät>  | Hyökkääjät> Pelaaja | Hyökkääjät> Kätisyys | Hyökkääjät> Pelipaikka | Hyökkääjät> Sopimus | Hyökkääjät> Syntymäpaikka |
| --- | --- | --- | --- | --- | --- | --- |

| 9 |  | Tony Virta | V | H | 2006 (2007) | Hämeenlinna, Suomi |
| 11 |  | Tomek Valtonen | V | LH | 2007 | Piotrkow, Puola |
| 13 |  | Hannes Hyvönen | O | LH | 2006 | Oulu, Suomi |
| 15 |  | Arto Koivisto | O | LH | 2007 | Helsinki, Suomi |
| 16 |  | Toni Dahlman | O | LH | 2006 | Helsinki, Suomi |
| 18 |  | Ilari Filppula | V | H | 2006 | Vantaa, Suomi |
| 20 |  | Petri Pakaslahti | V | KH | 2006 | Tampere, Suomi |
| 22 |  | Tommi Santala | O | KH | 2006 (2007) | Helsinki, Suomi |
| 23 |  | Petri Varis | V | OLH | 2007 | Varkaus, Suomi |
| 30 |  | Esa Kivistö | O | LH | 2006 | Vantaa, Suomi |
| 38 |  | Arto Kuki | V | KH | 2006 | Espoo, Suomi |
| 39 |  | Jesse Uronen | O | H | 2007 | Helsinki, Suomi |
| 44 |  | Riku Rahikainen | O | H | 2006 | Helsinki, Suomi |
| 72 |  | Roman Vopat | V | H | 2006 | Litvinov, Tšekkoslovakia |
| 89 |  | Roni Andersson | O | KH | 2007 | Helsinki, Suomi |
Valmentajat

Waltteri Immonen (päävalmentaja)
Jouko Lukkarila (apuvalmentaja)
Vesa Surenkin (apuvalmentaja)
7. maaliskuuta 2005 lähtien:
Curt Lindström (päävalmentaja)
Matti Virmanen (apuvalmentaja)
Hannu Nykvist (apuvalmentaja)
Kadiolon piiri

Kadiolon piiri Malin kartalla.
Kadiolon piiri (ransk. Cercle de Kadiolo) on paikallishallintoalue Malin Sikasson alueella. Sen pinta-ala on 5 375 neliökilometriä. Asukkaita on 239 700 henkeä.
Kadiolon piiri rajoittuu idässä Burkina Fasoon, etelässä Norsunluurannikkoon sekä lännessä Sikasson alueen Kolondiéban ja pohjoisessa Sikasson piireihin.
Piiriin kuuluu 9 maalaiskuntaa: Diou, Dioumaténé, Fourou, Kadiolo, Kaï, Loulouni, Misséni, Nimbougou ja Zégoua. Hallinnollinen keskus on Kadiolo.
Al-Mahalla al-Kubra

| Mahalla al-Kubra المحلة الكبرى |
| --- | --- |

 Mahalla al-Kubra
 Koordinaatit: 30°58′N, 31°10′E 
Valtio:  Egypti
Kuvernoraatti:  Al-Gharbiyya
Väkiluku (2006):  442 958
Infobox OKVirheellinen NIMI-arvo: 
Al-Mahalla al-Kubra (arab. المحلة الكبرى‎, joskus myös Mahalla al-Kubra) on kaupunki Egyptissä. Sen asukasluku vuonna 2006 oli 442 958.
Maantiede

Al-Mahalla al-Kubra sijaitsee Egyptin Al-Gharbiyyan kuvernoraatissa Niilin suiston keskiosassa jonkin matkaa Niilin Damiettan suuhaarasta länteen Tantan kaupungista koilliseen. Kaupungin kohdalla kulkee Tur'at al-Milahin kanava, joka on suuremman Bahr Shibinin haara.
Historia

Monet egyptiläiset paikannimet sisältävät sanan mahallah, joka viittaa arabiaksi leiripaikkaan. Etenkin historiallisissa lähteissä puhutaan useista eri samannimistä paikoista, mikä tekee juuri Al-Mahalla al-Kubran yksilöimisestä niissä hankalaa. Joskus nykyinen kaupunki on liitetty koptinkieliseen paikannimeen Tišairi. Sitä ei kuitenkaan mainita esimerkiksi Egyptin kristillisiä rakennuksia varhaisella islamilaisella kaudella luetteloivissa historiallisissa lähteissä. Ensimmäinen kaupungin nimellä al-Mahalla tai al-Mahalla al-Kabira mainitseva historiallinen lähde on al-Mukaddasi ja al-Bakri puhuu ilmeisesti samasta paikasta mainitessaan nimen Mahallat Mahrum. Al-Idrisi maintisee sen yksinkertaisesti nimellä al-Mahakka. Mamelukkisulttaani Barquq teki Al-Mahalla al-Kubrasta Gharbin wilayan hallinnollisen keskuksen, jota johti oma emiirinsä.
Al-Mahalla al-Kubra jäi 1800-luvulla viereisen Tantan varjoon. Al-Gharbiyyan maakunnan hallinnollinen keskus siirtyi Tantaan. Kaupungin asukasluku vuonna 1914 oli arviolta 33 500. Misr-niminen tekstiilialan yritys perusti kaupunkiin vuonna 1926 suuren puuvillatehtaan, mikä teki kaupungista yhden Egyptin tekstiiliteollisuuden keskuksista. Tehtaan yhteyteen rakennettiin esimerkiksi tuolloin edistyksellinen työläisten asuinalue.
Talous

Tekstiiliteollisuuden lisäksi kaupungissa on maatalouteen liittyvää elintarviketeollisuutta. Energiaa teollisuus saa maakaasusta, jota tuodaan putkella Abu Madin kaasukentältä.
Väestö

Al-Mahalla al-Kubran asukasluku oli vuonna 2006 442 958.
Katukuvaa.
Tekstiilitehdas 1950-luvulla.
Jännike-novellisto

Kehnolle pulp-paperille painetussa Jännikkeessä oli vain 24 sivua. Painopaikka oli Oulu, H. W. Marjamaan kirjapaino.
Jännike-novellisto oli suomalainen jännityskertomuksia sisältänyt lehti, joka ilmestyi lauantaisin vuoden 1936 syksystä vuoden 1939 loppuun. Vastaava toimittaja oli A. Kaarremaa. Konttori sijaitsi Oulussa, jossa lehti myös painettiin.
Jännike sisälsi paljon kotimaisia jännityskertomuksia, erityisesti Outsiderilta (oik. Aarne Haapakoski). Muita vakituisia kirjoittajia lehdessä olivat mm. Olli Karila (oik. Niilo Pärnänen, 1887–1936), J. K. Kulomaa (oik. nimi Jussi Kukkonen, 1892–1955) ja tuntematon nimimerkki Jage Varga.
Jännikkeen kulttuurihistoriallista merkitystä lisää se, että siinä esiintyi jo vuonna 1936 Outsiderin hahmo nimeltä Kalle Lipponen. Tarinoissa hänet tunnettiin ulkomailla seikkailijanimellä Calle Lipway. Kalle Lipponen oli kotoisin Pielavedeltä. Tästä hahmosta syntyi myöhemmin Pekka Lipponen.
Vuonna 1937 Jännikkeessä oli jatkokertomuksena Outsiderin Kloakkien kauhu, johon on aivan selvästi saatu innoitus Eugene Suen kirjasarjasta Pariisin salaisuudet. Kloakkien kauhu on julkaistu uudelleen vuonna 1992 sarjassa "Seaflower's Minors" (n:o 2).
Jännikettä paremmin menestyi kilpaileva, Ilmarisen kustantama Jännityslukemisto.
Afrikan sarven merirosvous

Somalialaisia merirosvoja aseinaan AKM-kiväärit, RPG-7-kranaatinheittimet ja automaattipistoolit.
Merirosvot ovat ottaneet vangeiksi kiinalaisen kalastusalus Tian Yu No. 8:n miehistön.
Somalian merirosvojen hyökkäysten laajuus vuonna 2010.
Afrikan sarven merirosvous tarkoittaa Somalian paikallisen väestön Adeninlahdella, Guardafuin kanaalissa ja Somalianlahdella tekemää kansainvälisten alusten ryöstelyä. Toiminta nousi huippuunsa elokuussa 2008, jolloin alueesta tuli merenkululle vaarallisin alue maailmassa.
Afrikan sarven merirosvous on suhteellisen uusi ilmiö ja se on syntynyt Somalian valtiovallan hajoamisen seurauksena 1990-luvun alussa. Afrikan sarven alue ei ole kauttaaltaan merirosvojen vallassa, vaan merirosvot toimivat muutamasta pienestä satamasta, vaikka heidän toimintansa ulottuu jopa tuhansien kilometrien säteelle.
Merirosvojen tavoitteet ja toiminta

Ensimmäiset laivakaappaukset Afrikan sarven alueella liittyivät alun perin  maan sisällissodan osapuolten välisiin laivojen takavarikointeihin. Tämän jälkeen merirosvoudesta on kehittynyt vähitellen yksityistä rikollista liiketoimintaa. Sisällissodan takia kalastajien toimeentulo heikentyi, jolloin muun muassa Adeninlahden hummerin kalastajat ryhtyivät merirosvoiksi.
Kun liikemiehet huomasivat, että merirosvous tuottaa valtavia voittoja, he alkoivat varustaa sopivia venekuntia merirosvoukseen. Merirosvous on muuttunut muutaman rikollispäällikön harrastamaksi liiketoiminnaksi, jota oikeutetaan rannikkojen puolustamisella. Keskusvallan rippeet ja alueelliset kapinallisryhmät tuomitsevat kuitenkin merirosvouden. Niinpä merirosvot toimivat alueilla, joilta vallanpitäjät puuttuvat.[lähde? ]
Länsimaissa uskotaan, että turvallisuus Somalian vesillä voidaan palauttaa vahvan keskusvallan palauttamisen myötä. Somalian rantaviivan pituus on yli 3 000 kilometriä. Islamistikapinallisten kanssa sotaa käyvän keskushallinnon on lähes mahdoton valvoa, mitä valtavalla rannikolla tapahtuu. On huomattava, että sisällissodan olosuhteissa merirosvous ei ole levinnyt koko rannikon laajuiseksi, vaan se keskittyy tiettyihin kaupunkeihin Afrikan sarven kärjessä sijaitsevan autonomiseksi julistautuneen Puntmaan alueella.
EU:n Atalanta-operaation komentajan, kenraalimajuri Buster Howesin mukaan merirosvot kiduttavat panttivankejaan ja käyttävät heitä ihmiskilpinä. Vankeja aletaan pahoinpitelemään sota-aluksien lähestyessä, ja lopetetaan vasta kunnes sota-alus on poistunut.
Helmikuussa 2011 merirosvot ampuivat kuoliaaksi neljä amerikkalaista panttivankia Quest-huvijahdilla Arabianmerellä. Yhdysvaltain merijalkaväki nousi tämän jälkeen alukseen jossa he ottivat vangikseen 13 kaappaajaa ja surmasivat kaksi. Jahdin omistajapariskunta Jean ja Scott Adam olivat maailmanympärimatkalla jakamassa Raamattuja ja kertoivat matkastaan webbisivullaan.
Laiton kalastus

Somalian merirosvot puolustavat toimintaansa väittämällä toimivansa rajavartioina valtiottomassa maassa. Heidän mukaansa ulkomaiset laivat tulevat alueelle ryöstö- ja liikakalastamaan ja dumppaamaan myrkyllisiä jätteitä Somalian rannikkovesille. 
Lunnaat eivät ole mitään siihen verrattuna kuinka paljon jätteitä on dumpattu maamme vesiin viimeisen 20 vuoden aikana, sanoo Januna Ali Jama, merirosvojen puhemies Puntmaassa.
Afrikan sarvessa Somalialla on Afrikan pisin, 3 300 km pitkä rannikko. Alueen rannikkovedet on tunnettu arvokkaista meren antimistaan kuten hummereistaan ja tonnikaloista. Somalian valtion romahtaminen teki alueen vesistä vapaata riistaa ulkomaisille ryöstökalastajille maapallon vapaiden rannikkoalueiden kaventuessa ja kalakantojen romahtaessa ryöstökalastuksen takia. YK:n elintarvikejärjestön FAOn arvioiden mukaan Afrikan sarven alueella kalastaa noin 700 ulkomaista alusta, jotka käyttävät kalakantoja tuhoavia kalastusmenetelmiä, kuten pohjatroolausta. Ulkomaiset laittomat kalastajat saapuvat alueelle ja pitävät paikalliset kalastajat loitolla painevesitykeillä ja tuliasein.
Laittoman kalastuksen arvoksi arvioidaan 90–300 miljoonaa Yhdysvaltain dollaria vuodessa. Ulkomaiset kalastusalukset ottavat alueen vesistä huomattavasti enemmän ruokaa ja proteiinia, kuin mitä avustusjärjestöt toimittavat ruoka-apuna nälän runtelemaan Afrikan sarveen. Ulkomaisten kalastusalusten harjoittama systemaattinen Somalian resurssien ryöstäminen on kiistämättä alkusyitä sekä voimakas motiivi somalialaisten merirosvojen synnylle.
Kalastusaluksia Somalian vesille tulee  lähialueelta kuten Keniasta, Pakistanista, Saudi-Arabiasta, Sri Lankasta ja Jemenistä,  mutta myös hyvin kaukaa, kuten Belizestä, Ranskasta, Hondurasista, Japanista, Etelä-Koreasta, Espanjasta ja Taiwanilta. Näiden joukossa on samoja maita, jotka ovat lähettäneet alueelle sota-aluksiaan jahtaamaan merirosvoja.
Monet merirosvoista ovat aloittaneet uransa alun perin paikallisina kalastajina. Tilanne on johtanut siihen, että jotkut merirosvot kutsuvat itseään “rannikkovartijoiksi” ja lunnasrahoja “sakoiksi”. On selvää, että muutamat avopaateilla kulkevat kauppalaivoja kaappaavat merirosvot eivät ole ainoita rosvoja Afrikan sarven vesillä .
"On erityisen ironista, että monet maat, jotka  lähettävät sotalaivansa Afrikan Sarven vesille partioimaan merirosvoja ovat itse mukana kalastuslaivastoissa, jotka jatkuvasti ryöstävät Somalian rannikon luonnonrikkauksia" toteaa australialainen kalastustutkija Clive Schofield Wollongongin yliopistosta.[lähde? ]
Kalastuselinkeinon heikkeneminen on kuitenkin liian yksinkertainen syy merirosvouden synnylle, sillä merirosvous on järjestäytynyttä rikollisuutta, mutta Afrikan kalakantojen heikkeneminen on todellista. Useimmat somalit jotka näkevät sotalaivoja rannikollaan uskovat, että ne ovat tulleet puolustamaan ulkomaalaisia aluksia  kuten ryöstökalastusta harjoittavia kalastusaluksia.[lähde? ]
Ongelmajätteiden dumppaaminen

Tsunamin rannikolle merestä nostattamat ongelmajätteet paljastivat, myös että Somalian rannikkoa on käytetty myrkyllisten ja radioaktiivisten teollisuusjätteiden kaatopaikkana. Somalian kalastajat kertovat, kuinka saaliit oli vähentyneet ja verkot rikkoutuneet rannikolle dumpattuihin ongelmajätteisiin.
Italialainen sanomalehti Famiglia Cristiana julkaisi artikkelisarjan 1997–1998, jossa kerrottiin, kuinka sveitsiläinen Achair Partners ja italialainen jätealan sijoittaja Progresso olivat tehneet laittoman sopimuksen jätteiden dumppaamisesta Somalian rannikkovesille. He olivat maksaneet somalialaiselle sotalordille Ali Mahdi Mohamedille 10 miljoonasta tonnista myrkyllistä jätettä 80 miljoonaa dollaria. Jätteen hinnaksi tuli 8 dollaria tonnilta, kun asianmukaisesti käsiteltynä ongelmajätteen hinnaksi olisi tullut 1 000 dollaria tonnilta. Ali Mahdi, joka hallitsi Mogadishun pohjoista osaa vuosina 1992–1995 ja teki yhteistyötä YK:n avustusjärjestöjen kanssa, on kieltäytynyt kommentoimasta väitteitä.
Merirosvouden ratkaisu

Somalian ongelmia on vuosikymmeniä yritetty ratkaista maan ulkopuolelta. Jotkut asiantuntijat ovat esittäneet, että ratkaisu Somalian ongelmiin saattaisi löytyä Somaliasta.
Siad Barren hallinnon kukistuttua Somaliasta on puuttunut toimiva keskushallitus. Kaupunkialueilla, kuten Mogadishussa toimii kuitenkin asukkaiden organisoimia yksityisiä poliisivoimia. Valtiovallan kukistuttua somalialaiset yksinkertaisesti ottivat uudestaan käyttöön perinteisen klaanipohjaisen hallinnon, jota siirtomaavalta tai Siad Barren diktatuuri ei koskaan pystynyt hävittämään. Somalien perinteistä yhteiskuntamuotoa pidetään anarkistisena, sillä yhteiskuntatieteilijöiden mukaan somalien paimentolainen elintapa ajautuu helposti ristiriitoihin paikalleen asettuneen, järjestäytyneen yhteiskunnan kanssa. Poliittinen liittolaisuus perustuu vahvemmin klaaniin kuin puolueeseen. Tämä tekee keskitetyn hallinnon erittäin vaikeaksi..
Antropologi Spencer MacCallumin mukaan ainoa hallintovalta, joka toimii Somaliassa on perinteiset Xeer-käräjät. Käräjillä sovitaan klaanien välisistä periaatteista, jotka takaavat matkustajalle turvallisen matkan, kauppiaille rehdin kaupan periaatteet. Xeer-käräjät toimivat lähes muinaiseen malliin kaikkialla maassa etenkin maaseudulla. MacCallum pitää Xeer-käräjien ansiona, että Somalia on selvinnyt niin hyvin ilman keskitettyä hallintoa, koska Xeer takaa lainsuojan kaupalle ja taloudelliselle kehitykselle. Laki ja rikokset määritellään omistusoikeuden mukaan ja rikosoikeus perustuu korvaukseen eikä vankeuteen. Vaikka Xeer-käräjät periaatteessa vastustaa verotusta, se takaa kuitenkin normaalin kaupankäynnin ja taloudellisen kehityksen MacCallum vertaa Xeer-käräjiä kuudennen vuosisadan Skotlantiin, josta myös puuttui keskitetty vallanpito .  
Joidenkin asiantuntijoiden mukaan merirosvouteen Xeer-käräjiltä voisi löytyä pysyvä ratkaisu. Tällöin epäilemättä selvitettäisiin myös korvausvelvollisuus ryöstökalastuksen ja ongelmajätteiden dumppauksen osalta.
Aiheesta muualla

Wikimedia Commonsissa on kuvia tai muita tiedostoja aiheesta .
Countering Piracy off the Coast of Somalia European Union Naval Force Operation Atalanta. Viitattu 16.2.2020. (englanniksi)
Hari, Johann: Johann Hari: You are being lied to about pirates The Independent.  5.1.2009. Viitattu 16.2.2020. (englanniksi)
Peril on the high seas The Economist. Viitattu 16.2.2020. (englanniksi)
Middleton, Roger: Briefing paper – Piracy in Somalia Chatham House.  lokakuu 2008. Viitattu 16.2.2020. (englanniksi)
Tremlett, Giles: Somali pirates guided by London intelligence team, report says The Guardian.  11.5.2009. Viitattu 16.2.2020. (englanniksi)
Rothmyer, Karen: Misreading the Somali Threat The Nation.  22.4.2009. Viitattu 16.2.2020. (englanniksi)
Jokerien SM-liigakausi 2009–2010

SM-liigakausi 2009–2010 oli suomalaisen jääkiekkoseura Jokerien 42. SM-liigakausi. Joukkue sijoittui sarjassa kymmenenneksi.
Seura ilmoitti keväällä lähtevänsä kauteen täysin kotimaisella joukkueella. Heikosti sujuneen alkukauden seurauksena joukkueeseen hankittiin kuitenkin ruotsalainen hyökkääjä Fredrik Bremberg. Myös päävalmentajaa vaihdettiin kesken runkosarjan.
Sarjataulukko

| Sijoitus | Joukkue | Otteluita | 3P | 2P | 1P | 0P | TM | PM | ME | P | P/O |
| --- | --- | --- | --- | --- | --- | --- | --- | --- | --- | --- | --- |
| 1. | JYP | 58 | 31 | 6 | 6 | 15 | 173 | 132 | +41 | 111 | 1,91 |
| 2. | KalPa | 58 | 31 | 5 | 6 | 16 | 164 | 135 | +29 | 109 | 1,88 |
| 3. | Lukko | 58 | 30 | 5 | 7 | 16 | 178 | 136 | +42 | 107 | 1,84 |
| 4. | HIFK | 58 | 30 | 6 | 2 | 20 | 185 | 152 | +33 | 104 | 1,79 |
| 5. | HPK | 58 | 26 | 3 | 7 | 22 | 153 | 154 | -1 | 91 | 1,57 |
| 6. | TPS | 58 | 25 | 6 | 2 | 25 | 169 | 169 | 0 | 89 | 1,53 |
| 7. | Tappara | 58 | 24 | 4 | 6 | 24 | 181 | 181 | 0 | 86 | 1,48 |
| 8. | Blues | 58 | 19 | 9 | 7 | 23 | 145 | 155 | -10 | 82 | 1,41 |
| 9. | Kärpät | 58 | 21 | 7 | 4 | 26 | 150 | 163 | -13 | 81 | 1,40 |
| 10. | Jokerit | 58 | 22 | 4 | 4 | 28 | 144 | 157 | -13 | 78 | 1,34 |
| 11. | SaiPa | 58 | 20 | 6 | 5 | 27 | 154 | 176 | -22 | 77 | 1,33 |
| 12. | Pelicans | 58 | 18 | 6 | 7 | 27 | 166 | 197 | -31 | 73 | 1,26 |
| 13. | Ässät | 58 | 18 | 7 | 4 | 29 | 151 | 170 | -19 | 72 | 1,24 |
| 14. | Ilves | 58 | 17 | 0 | 7 | 34 | 155 | 191 | -36 | 58 | 1,00 |

Fredrik Bremberg saapui vahvistamaan Jokereita lokakuussa 2009.